

**Στο Παγκύπριο Πρωτάθλημα Στίβου**

**Παίδων/Κορασίδων ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης βρέθηκε στο Τσίρειο και παρακολούθησε τα ΚΕΑΝ Παγκύπρια Πρωταθλήματα Παίδων / Κορασίδων. Η διοργάνωση αυτή αφορούσε στα παιδιά ηλικίας κάτω των 18 ετών.

Ο Πρόεδρος του ΚΟΑ ήταν εκεί το απόγευμα του Σαββάτου 18 Ιουνίου δείχνοντας για άλλη μία φορά έμπρακτα τη στήριξη του Οργανισμού στον στίβο, συμμετείχε στις απονομές των μεταλλίων στους νικητές και συνεχάρη την ΚΟΕΑΣ και τον ΓΣΟ που διοργάνωσαν τους αγώνες.

Στο φετινό πρωτάθλημα καταγράφηκαν συνολικά 165 νέες ατομικές επιδόσεις, δύο παγκύπρια ρεκόρ, τέσσερα ρεκόρ αγώνων, ενώ τέσσερις αθλητές έπιασαν το όριο για το Ευρωπαϊκό Πρωτάθλημα κάτω των 18 ετών, το οποίο θα διεξαχθεί στα Ιεροσόλυμα από τις 4 έως τις 7 Ιουλίου.